смешки за Зима
В някакво планинско селце на една бременна жена и дошло време да ражда. Зимата се била развихрила и улиците били непроходими. Така че мъжът на родилката не можел да я закара до болница в най-близкия град. Тогава той отишъл при възрастния си съсед и го ударил на молба:
- А, бре, комшу. Ти нали навремето беше акушер-гинеколог? Може ли да ми помогнеш?
Оня се замислил:
- Не съм практикувал от 20 години. Ама тия неща не се забравят. Чакай само да си взема куфарчето с медицинските инструменти!
Когато двамата се озовали пред стаята на бременната, съседът казал на съпруга:
- Виж какво! Не ми трябваш вътре, за да ми припадаш. Стой пред вратата! И ако ти поискам нещо, веднага ми го донеси!
Речено-сторено. След малко отвътре се чул гласа на акушера:
- Я ми донеси чук!
Мъжът се ужасил:
- Чук ли каза?! Боже мой! За какво ти е чук?
- Донасяй го бързо и не се обяснявай!
Когато мъжът се върнал с чука, вратата едва се открехнала и ръката на лекаря го взела. Последвал някакъв трясък и яки псувни. Минали пет минути и последвало ново нареждане:
- Донеси ми клещи!
Съпругът изпаднал в шаш и паника:
- Клещи ли?! Боже мой, за какво са ти клещи?
- Айде, тичай за тях, бе! Още ли не си ги донесъл?
Последвали нови странни звуци откъм стаята. Дядката се показал на вратата:
- Случайно да ти се намира бормашина?
Съпругът щял да припадне на място:
- Бормашина?! Какво правиш вътре с жена ми бе, с*дист?
Съседът отговорил:
- Нищо лошо не правя с жена ти бе, човек. Просто не мога да си отворя ш*баното куфарче.